വാര്ഡ് തല സമിതികള് ഇടപെട്ട് വാക്സിനേഷന് കുറവുകള് പരിഹരിക്കണമെന്ന് മന്ത്രി എം.വി. ഗോവിന്ദന് തിരുവനന്തപുരം: തദ്ദേശ സ്വയംഭരണ സ്ഥാപനങ്ങള് നേതൃ തലത്തിലേക്കുയര്ന്ന് സ്കൂളുകള് പുനരാരംഭിക്കാനുള്ള മൈക്രോപ്ലാനുകളില് എല്ലാ പിന്തുണയും നല്കണമെന്ന് മന്ത്രി എം.വി. ഗോവിന്ദന്. സെപ്റ്റംബര് ആദ്യവാരം തന്നെ കോവിഡ് പ്രതിരോധ പ്രവര്ത്തനങ്ങള് ശക്തിപ്പെടുത്താന് തദ്ദേശ സ്വയംഭരണ വകുപ്പ് നടപടികള് സ്വീകരിച്ചിരുന്നു. അതേപോലെ തന്നെ സര്ക്കാര് ആഹ്വാനം ചെയ്തിട്ടുള്ള സമ്ബൂര്ണ കോവിഡ് വാക്സിനേഷനെന്ന ലക്ഷ്യം പൂര്ത്തീകരിക്കാന് സംസ്ഥാനത്തെ എല്ലാ വാര്ഡ് തല സമിതികളും രംഗത്തിറങ്ങണമെന്നും മന്ത്രി പറഞ്ഞു. അതോടൊപ്പം വാക്സിനേഷന് കുറവുകള് പരിഹരിക്കാനുള്ള പ്രവര്ത്തനങ്ങള് ഊര്ജിതപ്പെടുത്തണമെന്നും മന്ത്രി ആവശ്യപ്പെട്ടു.